जंडियाला के सरकारी विभागों के 75 लाख रुपए के बिल बकाया
जंडियाला गुरु | जंडियालागुरु के पावरकॉम उपमंडल के अंतर्गत आते अलग-अलग सरकारी विभागों में बिजली बिलों के 75 लाख बकाया हंै। जिसे लेने के लिए पावरकॉम के एसडीओ सुखप्रीत सिंह पन्नू इन विभागों में चक्कर लगा रहे है, मगर एक दो को छोड़कर कोई भी विभाग बिल अदा नहीं कर रहा। पावरकॉम के अनुसार सबसे ज्यादा 46 लाख रुपए बिजली बिल मानांवाला के सेहत विभाग का बकाया है और वॉटर सप्लाई केंद्रों का 31 लाख बकाया बिल था। इसमें से विभाग ने 10 लाख दे दिए हैं, मगर अभी भी 21 लाख का बिल बकाया है। इसी तरह लेडीज अस्पताल के 2 लाख, सरकारी स्कूल का 3 लाख 75 हजार रुपए, थानों का 67 हजार रुपए, मार्केट कमेटी का 71 हजार और तहसील जंडियाला का बिजली बिल 61 हजार रुपए अभी भी बकाया है, मगर एसडीओ ने अभी तक इन विभागों के बिजली कनेक्शन नहीं काटे। वहीं एसडीओ पन्नू का कहना है कि जो विभागों को नोटिस जारी किए हैं अगर 12 मार्च तक राशि जमा नहीं करवाते तो कनेक्शन काट दिए जाएंगे।
hin_Deva hin_Deva